Plumbing Jobs in Johannesburg | Gumtree Classifieds Johannesburg
4 Ads in Plumbing Jobs in Johannesburg
Alert Filters:Plumbing Jobs in Johannesburg
Katlehong 3 mons ago
PIRB REGISTERED PLUMBER Responsible for plumbing installations, repairs and maintenance. Making sure the plumbing services is in working order, tidy and creating a healthy living space. Willing to travel on long term projects. Willing to travel on projects nationally. Must have PIRB Certification (Essential) Must have knowledge and experience in Solar Geyser & Timer Installation Experience in Mu...Read More
Loodgieter voorman gesoek. Pretoria Oos. Werk oor die hele Gauteng. 6 dae per week. Soliede ondervinding van konstruksie loodgieter werk, ten minste 5 jaar. Stuur volledige CV en laaste salarisstrokie Kode 8 Rekenaarvaardig Netjies Betroubaar Nie roker ...Read More
Get a daily alert with: Plumbing Jobs in Johannesburg Skyfskiet is van jongs af in Peter se bloed | Netwerk24
Deur Joe Venter 13 Januarie 2016 00:00
Peter Bramley het oral in die wêreld met sy skyfskietgeweer gepresteer. Hy het die stoel gery (die grootste eer wat ’n skut te beurt kan val), hy het medaljes in baie lande gewen, maar hy het nooit die sneller getrek wanneer hy na ’n wildsbok of enige ander wilde dier gemik het nie.
Maar hy sou bitter graag seker ’n geweer by hom wou gehad het die dag, so drie weke gelede, toe die geelslang hom aan die arm gebyt het. Hy het by die dood omgedraai, was in die waakeenheid van ’n Bloemfonteinse hospitaal en nou – ’n paar weke ná die voorval – is sy arm nog verbind.
Op hul plaas buite Bloemfontein waar die slang hom gebyt het, gesels Peter en sy vrou, Lexi, nie graag oor die slangstorie nie. Nee wat, daar is lekkerder dinge om oor te praat en die plaas lyk mooi ondanks die droogte. Hulle boer met afrikaners en afrigus – ’n afrikaner-en-angus-kruising. Die plaas is al van voor die Anglo-Boereoorlog af in Lexi se voorsate se besit.
Peter Bramley is ’n Vrystater in murg en been. Hy is op 19 Junie 1965 in Hobhouse gebore en was sy hele skoolloopbaan ’n leerling aan Grey-kollege.
Hy het ’n bietjie rugby en krieket gespeel, maar skyfskiet was van meet af aan die sport vir hom.
Peter was 15 jaar oud toe hy aan sy eerste Suid-Afrikaanse byeenkoms op die Hamilton-skietbaan in Bloemfontein deelgeneem het. Van die grotes van skyfskiet in die land, Bennett en Trevor Musgrave, het daar deelgeneem. “Dit was ook ’n voorreg om in die geselskap te wees van prof. Hennie Rautenbach en Johan Schabort.’’
Peter was deel van die eerste Suid-Afrikaanse span wat ná die isolasiejare weer teen die wêreld se bestes kon meeding. Dit was in 1982 naby die klein dorpie Bisley in Engeland.
Dit is nogal moeilik om in die Engelse toestande te presteer. Daar is altyd wind en die weer wat in ag geneem moet word. Veral wanneer jy oor lang afstande moet skiet, is dit nie maklik nie.
Hoewel die Suid-Afrikaanse skuts aan plaaslike byeenkoms­te deelgeneem het, lol dit tog wanneer jy weer teen die wêreld se bestes moet skiet. “Ons het ’n groot agterstand gehad omdat ons nie internasionaal kon deelneem nie, maar die skuts was gewillig om hard te werk en ons het daardie gaping vinnig laat krimp,’’ sê hy.
Vir Peter was daar in sy loopbaan baie groot hoogtepunte. Die verowering van die staatspresident se trofee in 1992 was een van hulle. Die ander groot hoogtepunt was toe hy in 2000 die Britse ope gewen het. Hy het baie medaljes gewen, maar die een wat uitstaan, was die goue wat hy op die Millenniumfees in Brittanje gewen het. Daar was hy Bisley se groot kampioen en het hy ook die goue kruis ontvang.
Om die staatspresident se groot kampioen te wees en die stoel te ry was ook besonders.
Sy pa, Bill, was vier dekades lank ’n Suid-Afrikaanse kampioenskut­.
Peter sê sy roer het hom na baie plekke geneem. Die besoeke aan Australië twee keer, Engeland, Kanada, Amerika en Maleisië sal altyd hoogtepunte wees.
Peter en Lexi (Alexandra Gradwell) woon op die plaas Holmsdale wat al ’n paar geslagte in haar familie se besit is. Die Gradwells het voor die Anglo-Boereoorlog uit Engeland na Suid-Afrika gekom.
Sy is op 17 Desember 1955 gebore en was ’n leerling aan die Meisieskool Eunice. Sy was ’n begaafde tennisspeler en het onder andere teen Sandra (Reynolds) Price gespeel. San-dra se pa, George, was haar afrigter. Lexi is self ’n Springbokskut.
Sy en Peter is in 2005 getroud. Hulle het nie kinders nie.
Meer oor: Peter Bramley | Skiet | Kontrei
Rossouws sinoniem met skyfskiet
Jag met ’n skoon gewete
Regte basaars word ál minder